Grand Central Terminal

Grand Central Terminal (GCT) – (známy aj ako Grand Central Station alebo jednoducho Grand Central) je železničná stanica na Manhattane v New Yorku. Je to najväčšia stanica sveta s celkovým počtom 44 nástupíšť, ktoré sú rozdelené do dvoch poschodí a obidve sú pod zemou. Je to konečná stanica na 42. ulici (42nd Street) a Park Avenue v centre Manhattanu v New Yorku. Pre monumentálny priestor a puntičkársky vypracované detaily bol Grand Central Terminal opísaný ako „najroztomilejšia stanica na svete“. V roku 2011 cestovateľský časopis Travel + Leisure označil GCT ako šiestu najnavštevovanejšiu turistickú atrakciu, s ročnou návštevnosťou približne 21,6 milióna návštevníkov. História Stanicu navrhol John B. Snook a bola otvorená v októbri 1871. Pred postavením Grand Central Terminal stáli na tomto mieste dve budovy, ktoré slúžili ako železničné stanice. Grand Central bol postavený pre New York Central Railroad v čase najväčšieho rozkvetu amerických železníc, je to najväčšia stanica na svete podľa počtu nástupíšť: 44 nástupíšť a 67 koľají. Stanica je dvojposchodová, s nástupišťami v podzemí. Plánuje sa rozšírenie stanice na 75 koľají a 48 nástupíšť. Terminál sa rozkladá na ploche 48 akrov. Mnoho ľudí volá budovu "Grand Central Station". "Grand Central Station" je však názov neďalekej pošty, ako aj meno predchádzajúcej železničnej stanice a tiež stanice metra na rovnakom mieste. Od roku 1976 je stanica zapísaná do zoznamu amerických pamiatok ako National Historic Landmark. Po útokoch z 11. septembra visí zo stropu americká vlajka, ktorá dominuje celému priestoru. Za zmienku stoja aj staničné hodiny, ktoré sú symbolom Grand Central. Panoráma Odkazy Referencie Bibliografia Local News in Brief, The New York Times September 29, 1871 page 8 The Grand Central Railroad Depot, Harlem Railroad, The New York Times October 1, 1871, page 6. Local News in Brief, The New York Times November 1, 1871 page 8 Federal Writer's Project, New York City Guide, Random House Publishers, New York, 1939. Fried, Frederick & Edmund V. Gillon, Jr., New York Civic Sculpture. Dover Publications, New York, 1973. Reed, Henry Hope, Edmund V. Gillon, JR., Beaux-Arts Architecture in New York: A Photographic Guide, Dover Publications, New York, 1988. Stern, Gilmartin & Massengale, New York 1900, Rizzoli International Publications, New York, 1983. O'Hara, Frank, "Grand Central", The Collected Poems of Frank O'Hara University of California Press, Los Angeles and Berkeley, 1971. Schlichting, Kurt C., Grand Central Terminal: Railroads, Architecture and Engineering in New York, Johns Hopkins University Press, 2001. Iné projekty Commons ponúka multimediálne súbory na tému Grand Central Terminal Externé odkazy Oficiálna stránka (po anglicky) Článok o Grand Central Terminal (po slovensky) Zdroj Tento článok je čiastočný alebo úplný preklad článkov Grand Central Terminal na anglickej Wikipédii a Grand Central Terminal na českej Wikipédii.